Kui mind midagi selle väljaande juures häirib, siis ainult trükitehniline külg. Uus "Faust" on üsna kogukas kõvade porikarva kaantega raamat. Kõik on väga pidulik (esikaanel ovaalis Gerhard von Kügelgeni Goethe-portree), kuid seejuures õige pisut puine. Noh, umbes nagu talutüdruk, kes on püüdnud end peenelt rõivastada ja katsub linna moodi kõnnakuga käia. Mis tal laias laastus õnnestubki.